edisnord/MILQA-question-generation huggingface dataset:
qgen: title: Enigma (gép) context: 2000. április 1-jén a G312. számú ritka Abwehr Enigmát ellopták a Bletchley Park múzeumából. Szeptemberben egy levélben 25 000 angol font váltságdíjat követeltek, máskülönben a gépet megsemmisítik. 2000. október elején a Bletchley Park bejelentette, hogy kifizetnék a váltságdíjat, ám a zsarolótól nem kaptak választ. Nem sokkal ezután a gépet névtelenül elküldték Jeremy Paxman BBC újságírónak, ám három tárcsa nélkül. 2000 novemberében Dennis Yates régiségkereskedőt letartóztatták, miután a hiányzó alkatrészek visszajuttatásával kapcsolatban felhívta a The Sunday Times újságot. Az eset után az Enigma visszakerült a Bletchley Parkba. 2001 októberében Yatest tíz havi börtönbüntetésre ítélték orgazdaságért és zsarolásért, bár ő továbbra is azt állította, hogy csak közvetítő szerepet játszott. Yates három hónap börtön után szabadult.

Kérdések:
Mikor lopták el az G312. Abwehrt Enigmát a Bletchley Park múzeumából?
Honnan lopták el a G312. számú Abwehrt Enigmát?
Mennyi váltságdíjat követeltek a G312. Abwehrt Enigma elrablói?
Mi Dennis Yates foglalkozása?
Dennis Yates mennyi időt töltött börtönben?
Mikor ítélték börtönre Dennis Yatest?
Mennyi börtönre ítélték Dennis Yatest 2001 októberében?
Miért szabtak ki börtönbüntetést Dennis Yates régiségkereskedőre?
Ki kapta meg a G312. Abwehrt Enigmát névtelen küldeményben?
A G312. Abwehrt Enigma visszakerült a Bletchley Parkba?
Dennis Yates él még?
Melyik városban van a Blechley Park?
Ki lopta el az Enigmát a Bletchley Parkból?
Miért lopták el az Enigmát a Bletchley Parkból?
Miért Jeremy Paxman-nek küldték el az Enigmát, amelyet ellpotak a Bletchley Parkból?
qgen: title: Esztergom context: Esztergom (németül: Gran, szlovákul: Ostrihom, törökül: Estergon) fejlett iparú, iskola- és kikötőváros Komárom-Esztergom megyében, a Duna jobb partján. Fekvése miatt a Dunakanyar legfelsőbb városának is szokás nevezni. A mai értelemben vett város 1895-ben Esztergom szabad királyi város és a szomszédos Érseki Víziváros, Szenttamás illetve Szentgyörgymező települések egyesítésével jött létre. A rendszerváltástól 2012-ig az Alkotmánybíróság, 1997-től a Duna–Ipoly Nemzeti Park, 2018-tól a Közigazgatási Felsőbíróság székhelye. A város az esztergomi érsek székvárosaként a római katolikus egyház magyarországi központja.

Kérdések:
Hogy hívják németül Esztergomot?
Melyik megyében van Esztergom?
Esztergom a Duna jobb vagy a bal partján fekszik?
Melyik évben egyesítették Esztergomot, az Érseki Vízivárost, Szenttamást és Szentgyörgymezőt?
Esztergom mikor volt az Alkotmánybíróság székhelye?
Esztergom mikor lett a Duna–Ipoly Nemzeti Park székhelye?
Melyik város a római katolikus egyház központja Magyarországon?
Az Alkotmánybíróság székhelye Esztergomban van?
Esztergomban van érsek?
2012-ben miért változott meg az Alkotmánybíróság székhelye?
Hányan laknak Komárom-Esztergom megyében?
Miért Esztergom a Duna–Ipoly Nemzeti Park székhelye?
Mi az a Közigazgatási Felsőbíróság?
Mikor alapították Esztergomot?
Melyik települések egyesítésével jött létre a mai Esztergom?
qgen: title: Esztergom context: Esztergom kedvelt idegenforgalmi célpont, 2014-ben másfél millió turista választotta úticéljául. Főszékesegyháza Európa egyik legnagyobb bazilikája, benne található az egyetlen épen maradt magyarországi reneszánsz kori épület, a Bakócz-kápolna. Itt található az ország leggazdagabb egyházi kincstára, ami világviszonylatban is kiemelkedő gyűjteményekkel rendelkezik. A Keresztény Múzeum az ország leggazdagabb egyházi múzeuma, és a világ harmadik leggazdagabb egyházmegyei múzeuma. A városban alakult meg 1881-ben a Magyar Vöröskereszt. Esztergom a magyar repülés egyik bölcsője is, 1936-tól a városban működő repülőgépgyárban dolgozott idősebb Rubik Ernő repülőmérnök.

Kérdések:
2014-ben hány turista járt Esztergomban?
Melyik az egyetlen olyan magyarországi reneszánsz épület, ami ma is épen áll?
Melyik korszakból származik a Bakócz-kápolna?
Melyik Magyarország leggazdagabb egyházi múzeuma?
Melyik évben jött létre a Magyar Vöröskereszt?
Idősebb Rubik Ernő hol dolgozott 1936-tól?
Mi volt idősebb Rubik Ernő foglalkozása?
Melyik a világ harmadik leggazdagabb egyházmegyei múzeuma?
A Bakócz-kápolna Budapesten van?
Hogy hívják az esztergomi repülőgépgyárat?
Melyik Rubik Ernő találta fel a Rubik-kockát?
Ki alapította az esztergomi Keresztény Múzeumot?
Milyen műtárgyak vannak az esztergomi Keresztény Múzeumban?
qgen: title: Esztergom context: Az Esztergom név eredetével kapcsolatban több elképzelés is létezik. Egyesek szerint az Isztergamból ered (az Iszter jelentése Duna, a Gam jelentése pedig a közeli Garam folyó). Mivel Esztergom a Dunakanyarban épült, a gom utótagos jelentése lehet a hajlat, görbület (például: gomb, gömb, gumó). Egy másik elképzelés szerint a név legrégibb alakja Iszterograd, ami az Esztergomnál a Dunába torkolló Garam folyóra utalhat (üsztürü jelentése mellékág).[forrás?] Megint másik szerint a bolgár-török estrogin küpe (azaz bőrpáncél) és a strgun (azaz tímár) főnevekből eredhet, és az egykori bőrpáncélkészítők lakhelyére utalhat. Nevének eredetével kapcsolatban továbbá a szláv sztregomj (akire vigyáznak) szó is szóba jöhet. Mindenesetre az Esztergom szó első írásos említése 1079-ből való.

Kérdések:
Melyik évből származik Esztergom első írásos említése?
qgen: title: Esztergom context: A város területe már a prehisztorikus időkben is lakott területnek számított. A római korban egy Salvio Mansio nevű település volt megtalálható a mai város helyén, ahol a rómaiak Solva néven castrumot építettek ki, amely a limes része lett. A magyarok 900-as években való érkezését követően végül 972-ben Géza nagyfejedelem új székhelyének Esztergomot választotta, ahol római alapokon kővárat is építtetett. A Szent István-kislegenda szerint itt született fia, Vajk, a későbbi Szent István király, aki itt keresztelkedett, majd itt koronázták királlyá. A koronázás eseményét örökíti meg a vár északi rondelláján található, Melocco Miklós szobrász által 2001-ben felavatott István megkoronázása című szobra. István uralkodása alatt a város a Magyar Királyság érseki központja lett. Az esztergomi Várhegyen épült fel az ország első székesegyháza, amit István nevelőjéről, Szent Adalbert-templomnak neveztek el. A középkori Esztergom több önálló egységbe szerveződött, a királyi várost több külváros vette körül. Itt működött a 13. század elejéig Magyarország egyik pénzverdéje.

Kérdések:
Melyik város lett Géza fejedelem székhelye 972-ben?
A Szent István-kislegenda szerint hol született Vajk?
Mikor lett Géza fejedelem székhelye Esztergom?
Géza fejedelem mit építtetett Esztergomban?
Mi volt Szent István eredeti neve?
Ki volt Szent István apja?
Ki alkotta az esztergomi várban látható István megkoronázása című szobrot?
Mikor avatták fel Melocco Miklós István megkoronázása című szobrát?
Hol van Melocco István megkoronázása nevű szobra?
Esztergom mikor lett a Magyar Királyság érseki központja?
Ki volt Szent István nevelője?
Esztergomban volt pénzverde?
Melocco Miklós milyen szobrász?
Géza fejedelem miért Esztergomot választotta székhelyének?
Mikor lett Budapest a magyar főváros?
Mi az a limes?
Miért lett szent Szent Adalbert?
Miért lett Vajkból Szent István?
qgen: title: Esztergom context: A 12. században a városban megfordult többek között II. Konrád német császár, VII. Lajos francia király és Barbarossa Frigyes német-római császár is. Az 1100-as évek végére az egyházi befolyás térnyerésének következtében Esztergom városias fejlődése megtorpant, és 1198-ban Imre király a várost az érseknek adta. Az 1200-as éveket követően IV. Béla Esztergomot érintő intézkedéseinek hatására a városias fejlődés újra megindult, ennek köszönhetően itt élt az ország egyik legnagyobb örmény közössége, akiknek saját kolóniájuk is volt, Örmény néven. 1242 telén a tatárok a várost szinte teljesen elpusztították, de a fellegvárat nem tudták bevenni. 1301-ben Esztergomban koronázták meg első ízben, érvénytelenül Károly Róbertet, majd az interregnum idején a város többször is gazdát cserélt.

Kérdések:
II. Konrád melyik században járt Esztergomban?
Barbarossa Frigyes az angol király volt?
Melyik király adta Esztergomot az érseknek?
Imre király melyik évben adományozta Esztergomot az érseknek?
Milyen kisebbség élt Esztergomban az 1200-as éveket követően?
A tatárjárás melyik évben érintette Esztergomot?
A tatárjárás során a tatárok be tudták venni Esztergom fellegvárát?
Károly Róbertet hol koronázták meg legelőször?
Melyik évben koronázták meg érvénytelenül Károly Róbertet?
Mikor volt az interregnum?
Miért nem volt érvényes Károly Róbert 1301-es megkoronázása?
Kik voltak azok az emberek, akik Károly Roberttel versengtek a trónért?
Ki követte Imre királyt közvetlenül a magyar trónon?
Milyen intézkedéseket hozott IV. Béla Esztergom fejlődése érdekében?
Mi volt az esztergomi örmény kisebbség kolóniájának a neve?
qgen: title: Esztergom context: Esztergom a 15. században, főleg Vitéz János érsekségének idején kulturális központtá nőtte ki magát, köszönhetően a főpap gazdag udvartartásának. Gyakran fordultak meg itt királyi vendégek, Európa-szerte ismert tudósok és művészek. Az ország egyetlen épségben fennmaradt reneszánsz épülete, a Bakócz-kápolna a 16. század elejéről maradt ránk. A várost 1543-ban elfoglalták a törökök, és az Oszmán Birodalom végvárának, az esztergomi szandzsák központjává tették. Ekkor több minaret, dzsámi és törökfürdő épült, melyeket ma a vízivárosi városrész őriz. A tizenöt éves háború idején Győr elestét követően Mansfeld Károly lett a fővezér. 1595. szeptember 3-án Pálffy Miklós csapatai gróf Cseszneky Mátyás magyar huszárainak segítségével foglalták vissza, de a vár 1605-ben ismét török kézre került. Végleges felszabadítására 1683-ban került sor a lengyel király, Sobieski János párkányi győzelmével.

Kérdések:
Melyik században vált kulturális központtá Esztergom?
Miért vált kulturális központ Esztergomból a 15. században?
Mikor épült a Bakócz-kápolna?
Mikor foglalták el Esztergomot a törökök?
Melyik szandzsák központja volt Esztergom a török korban?
Esztergom melyik városrészében találhatók a török kor által ránk hagyományozott épületek?
Milyen épületeket hagytak hátra a törökök Esztergomban?
Pálffy Miklós mikor foglalta vissza Eszergomot?
Mikor szabadult fel Esztergom végleg a török uralom alól?
1683-ban ki volt a lengyel király?
A törökök mikor foglalták vissza Esztergomot?
Cseszneky Mátyás egy báró volt?
Mi az a szandzsák?
Hol volt Cseszneky Mátyás birtoka?
Esztergom melyik részén van a Víziváros?
Mikor volt Vitéz János az esztergomi érsek?
Milyen várakra használták a végvér kifejezést a török korban?
A Bakócz-kápolna hogy tudott épségben megmaradni?
qgen: title: Esztergom context: A második világháborúban a visszavonuló német csapatok felrobbantották a Mária Valéria híd három középső nyílását. A szovjetek 1944. december 26-án foglalták el a várost, majd 1945. január 7-én a német és magyar csapatok visszafoglalták. A harcok 1945 márciusában értek véget.[forrás?] A város hivatalosan az 1950-es megyerendezésig, ténylegesen azonban 1952-ig maradt megyeszékhely, mivel a megyei tanács végrehajtó bizottsága csak ekkor tudott Tatabányára költözni. Több megyei intézmény azonban, mint például a megyei földhivatal, a levéltár, a megyei börtön és az 1980-as évek végéig a megyei bíróság is Esztergomban maradt. Az 1950-es években katonavárosként emlegették. Fél évszázados roncsaiból 2001-re ismét újjáépült a Mária Valéria híd, így az megint összekötötte a várost történelmileg kialakult vonzáskörzetével. Regionális vezető szerepét tovább erősíti a 2003-ban megalakult Ister-Granum Eurorégió, amely nagyjából a régi Esztergom vármegyét és Hont vármegye egyes területeit öleli fel.

Kérdések:
A szovjetek mikor foglalták el Esztergomot?
A második világháborúban kik robbantották fel a Mária Valéria hidat?
A második világháborúban a magyarok és a németek mikor foglalták vissza Esztergomot?
Meddig tartottak Esztergomban a második világháború harcai?
Esztergom miért maradt 1952-ig megyeszékhely?
Meddig maradt Esztergomban a megyei bíróság?
Mikor épült újra az esztergomi Mária Valéria híd?
Mikor alakult az Ister-Granum Eurorégió?
Az Ister-Granum Eurorégió milyen területekből áll?
A második világháborút követően mikor volt a megyerendezés?
Ma melyik országban található Hont vármegye?
Miért telt fél évszázadba újraépíteni a Mária Valéria hidat?
Ki volt Mária Valéria?
Mi az Ister-Garam Eurorégió szerepe?
Miért beszéltek Esztergomról katonavárosként az 1950-es években?
qgen: title: Esztergom context: A város legfontosabb útja a 11-es főút, amely az 58,350-es kilométerszelvénye táján lép Esztergom területére, és a város nyugati határszéle közelében ér véget, a 72,150-es kilométerszelvénye táján, beletorkollva a 117-es főútba, tehát majdnem 14 kilométeren keresztül húzódik Esztergom területén. A 117-es főút alapvetően Dorog elkerülésére épült, de Esztergom-Kertváros számára, illetve Esztergom központjának eléréséhez is fontos útvonal. A városközpontot Esztergom-Kertvárossal és Doroggal a 111-es főút, Pilisszentlélekkel, Pilisszentkereszttel, Pomázzal és Budakalásszal az 1111-es út kapcsolja össze.
Országos közútnak minősülnek még a város területén az alábbi, kisebb jelentőségű utak:
az 1117-es út (köznyelvi nevén „Suzuki út”), amely a 117-es és 1111-es utakat kapcsolja össze a városközpont elkerülésével, kiszolgálva közben a Magyar Suzuki Zrt. itteni gyártelepét is;
az 1131-es út („Bánomi út”, amely a városközpont tehermentesítésében vesz részt;
a 11 326-os út, amely a 11-es és 111-es főutak körforgalmú csomópontjától vezet rá a Mária Valéria hídra, és az országhatár átlépését követően, Párkány területén főútként folytatódik, 63-as útszámmal, egészen Pozsonyig;

Kérdések:
Mi Esztergom legfontosabb útja?
Hány kilométer hosszú a 11-es főút Esztergomon belüli szakasza?
Milyen célból épült a 117-es főút?
Melyik úton lehet Esztergomból Dorogba jutni?
Melyik út köti össze Esztergomot és Budakalászt?
Mi a 1117-es út köznyelvi neve?
Melyik utakat kapcsolja össze a 1117-es út?
Melyik út tehermentesíti Esztergom központját?
Melyik út megy át a Mária Valéria hídon?
Hányas számot kap a 11 326-os út, miután átlépi az országhatárt?
Miért hívják Bánomi útnak az 1131-es utat?
Pilisszentlélek miről ismert?
Melyik országban van Párkány?
Párkány miről kapta a nevét?
Budakalásznak van mezőgazdasága?
qgen: title: Esztergom context: Esztergom népessége 2015-ben 28 102 fő volt. Ez a szám 2010 óta folyamatos csökkenést mutat, a lakónépesség 2009-ben ugyanis 30 928 fő volt. A 2011-es népszámláláskor a népesség 28 759 fő volt, amelynek 83,5%-a volt magyar. Ez a szám a 2001-es adatokkor még 92,9% volt. Esztergom más jelentősebb etnikumának a cigányság számít 2,5%-kal valamint a németek 1,8%-kal. Miközben az előző kettő nemzetiség aránya a 2001-es adatokhoz képest növekedett, a szlovákok aránya nagyban csökkent 1,3%-ról 0,8%-ra. A városban ezen felül egyebek mellett román, bolgár, horvát, lengyel és ukrán nemzetiségek találhatók meg nagyobb számban, 16,3%-a pedig nem kívánt válaszolni.
Esztergom város vallási feloszlási aránya a 2011-es adatok alapján a következő. Római katolikus az itt lévők 45,4%-a (ez korábban 65,8% volt), református 5,7%-a (korábban 7,4%-a), evangélikus a 0,7%a (előtte 1,2%-a), görögkatolikus pedig a 0,6%-a (előző adatok alapján 0,9%-a). Más egyházhoz, felekezethez tartozik százalékban a város 1,7%-a. Nem tartozik egyházhoz és semmilyen más felekezethez a 14,6%-a. Nem kívánt válaszolni a 31,3%-a.

Kérdések:
2015-ben hányan laktak Esztergomban?
Mióta csökken Esztergom népessége?
Mekkora volt Esztergom lakossága 2009-ben?
2011-ben az esztergomiak hány százaláka volt magyar?
2001-ben az esztergomiak mekkora hányada volt magyar?
Az esztergomi lakosság hány százaléka cigány?
Melyik kisebbség aránya csökkent 2001 óta Esztergomban?
Milyen nemzetiségek élnek Esztergomban a magyarokon, a szlovákokon és a cigányokon kívül?
2011-ben az esztergomiak mekkora hányada volt római katolikus?
A korábbi adatokhoz képest 2011-re hány százalékkal csökkent a római katolikusok aránya Esztergomban?
Az esztergomiaknak mekkora része nem tartozik semmilyen felekezethez?
Hány görögkatolikus ember élt Esztergomban 2011-ben?
Hány zsidó él Esztergomban?
Miért csökken az esztergomi magyarok aránya?
Miért csökken Esztergom népessége?
Hány bolgár nemzetiséghez tartozó ember él Esztergomban?
Miért csökken a szlovákok aránya Esztergomban?
Mi történt 2010-ben, ami miatt az esztergomi népességszám csökkenésnek indult?
qgen: title: Esztergom context: 1978-ban 8000 diákkal és 500 pedagógussal, összesen 18 állami tanintézmény működött. Ebből egy leánynevelő intézet, egy gyermekotthon, kettő felsőfokú iskola, hat középiskola, kettő szakmunkás iskola. 2004-ben összesen 7000 általános- és középiskolás diák tanult a városban (ebből 2500 általános iskolában, 4500 pedig középiskolában). Az 1842-ben alapított érseki mesterképző ma Pázmány Péter Katolikus Egyetem Vitéz János Karaként működik. Az egyetem informatikus képzést is folytat a Szent István téren. A város egyetlen, 1928 óta megszakítások nélkül működő, alapfokú művészetoktatási feladatokat ellátó iskolája a Zsolt Nándor Zene- és Művészeti Iskola.[forrás?]Az Esztergomban működő általános iskolák: Arany János Általános Iskola, Árpád-házi Szent Erzsébet Középiskola, Óvoda és Általános Iskola, Babits Mihály Általános Iskola, József Attila Általános Iskola, Mindszenty József Katolikus Általános Iskola, Montágh Imre Általános Iskola és Speciális Szakiskola, Pilisszentléleki Általános Iskola, Petőfi Sándor Általános Iskola és Pázmány Péter Katolikus Egyetem Vitéz János Gyakorló Általános Iskolája.

Kérdések:
Hány állami iskola működött Esztergomban 1978-ban?
1978-ban hány középiskola volt Esztergomban?
2004-ben hány középiskolás gyerek tanult Esztergomban?
Mikor alapították az esztergomi érseki mesterképzőt?
Mióta működik a Zsolt Nándor Zene- és Művészeti Iskola?
1928 óta volt olyan időszak, amikor a Zsolt Nándor Zene- és Művészeti Iskola nem működött?
Hány gimnazistája volt Esztergomnak 2021-ben?
Mikor alapították Esztergomban a legelső általános iskolát?
Hogyhogy Esztergomban van a Pilisszentléleki Általános Iskola?
qgen: title: Esztergom context: A város középiskolái: Dobó Katalin Gimnázium, Árpád-házi Szent Erzsébet Középiskola, Óvoda és Általános Iskola, Balassa Bálint Gazdasági Szakközép és Szakiskola, Géza Fejedelem Ipari Szakközépiskola, Temesvári Pelbárt Ferences Gimnázium, a Kolping Katolikus Szakiskola, és Szent Imre Gimnázium és Szakközépiskola. A város felsőoktatást nyújtó intézményei, a Pázmány Péter Katolikus Egyetem Vitéz János Kara, a Pázmány Péter Katolikus Egyetem Információs Technológiai Kara, a Gábor Dénes Főiskola Esztergomi Konzultációs Központja, a Esztergomi Hittudományi Főiskola és Érseki Papnevelő Intézet és a Széchenyi István Egyetem (kihelyezett).
Esztergom megszűnt iskolaintézményei, a Berzeviczy Gergely Közgazdasági Szakközépiskola (beleolvadt a Balassa iskolába 2005-ben), a Hell József Károly Műszaki Szakközépiskola (összevonva a Bottyánnal 2000-ben), a Szent Imre Gimnázium (bezárt 1948-ban); a Szent István Gimnázium és a Bottyán János Műszaki Középiskola (összevonásukkal jött létre a Szent Imre Általános Iskola, Gimnázium és Szakközépiskola 2010-ben, aminek akkor része lett az azóta újra önállóvá vált Petőfi Sándor Általános Iskola is).

Kérdések:
Kiről nevezték el az esztergomi ferences gimnáziumot?
Milyen felsőoktatási intézmények vannak Esztergomban?
Melyik iskolába olvadt bele a Berzeviczy Gergely Közgazdasági Szakközépiskola?
Mikor olvadt össze az esztergomi Balassa iskola és a Berzeviczy Gergely Közgazdasági Szakközépiskola?
Mikor zárták be az esztergomi Szent Imre Gimnáziumot?
Melyik iskolák összevonásával jött létre az esztergomi Szent Imre Általános Iskola, Gimnázium és Szakközépiskola?
Mikor vonták össze az esztergomi a Szent István Gimnáziumot és a Bottyán János Műszaki Középiskolát?
Az esztergomi Berzeviczky Gergely Közgazdasági Szakközépiskola létezik még?
Honnan származik az a név, hogy Pelbárt?
Mikor alapították a Balassa Bálint Gazdasági Szakközép és Szakiskolát?
Miért olvadt be az esztergomi Berzeviczy Gergely Közgazdasági Szakközépiskola a Balassa iskolába?
Mi köze volt Temesvári Pelbártnak a ferences rendhez?
qgen: title: Esztergom context: Esztergomban három levéltár üzemel. A legnagyobb ezek közül az Esztergomi Főkáptalani Levéltár, mely középkori anyagát tekintve az ország második legnagyobbja is, csak a fővárosi Magyar Nemzeti Levéltár előzi meg. A levéltár a Szent Adalbert Központban található. Eredetileg a káptalan saját magánlevéltára volt. Mivel a káptalan tevékenysége a töröktől el nem foglalt országrész egészére kiterjedt, így a levéltár az ország egyik legnagyobb családtörténeti anyagát is őrzi 1225-től 1882-ig. A levéltár iratanyagának mennyisége 385 folyóméter. A Prímási Levéltár, anyagát a Prímási palota és a bazilika őrzi. A levéltárat a 11. században alapították, a legkorábbi leltára viszont a 15. századból maradt fent. A Magyar Nemzeti Levéltár Komárom-Esztergom Megyei Levéltára székhelye a Vörösmarty utcában található, de három különböző épületben múködik a belvárosban.

Kérdések:
Hány levéltár van Esztergomban?
Melyik a legnagyobb esztergomi levéltár?
Melyik az a levéltár Magyarországon, amelynek a legtöbb középkori anyaga van?
Melyik magyarországi levéltárnak van a második legnagyobb középkori anyaga?
Hol van az Esztergomi Főkáptalani Levéltár?
Mennyi iratanyaga van az Esztergomi Főkáptalani Levéltárnak?
Mikor alapították az esztergomi Prímási Levéltárat?
Az esztergomi Prímási Levéltár legkorábbi leltára a 11. századból származik?
Mire való egy levéltár?
Melyik Magyarországon a legrégebbi levéltár?
Mikor alapították a Magyar Nemzeti Levéltárat?
Milyen könyvtárak vannak Esztergomban?
qgen: title: Farmernadrág context: Az eredeti farmernadrág egy bizonyos fajta sávolykötésű pamutszövetből, a „denim”- ből (magyarul: farmerszövetből) készül, jellemzően kék színű. A magyaron kívül finnül és szerbül is „farmer”-nek nevezik; számos nyelvben ezzel szemben átvették az amerikai „jeans” [dʒiːnz] elnevezést, esetleg az adott nyelvben alkalmazott kiejtés szerinti átírással, vagy valami más szóval jelölik, aminek jelentése többnyire „cowboynadrág”, vagy erre utaló más kifejezés (pl. „texas”).
A farmernadrág eredete a 19. századra nyúlik vissza, amikor munkaruhaként hordták, de a 20. század második felében – az 1960–70-es évektől – már divatcikk lett és más ruhadarabokat (szoknyákat, női ruhákat, zakó- vagy dzsekiszerű kabátokat), sőt cipőfelsőrészt, táskát stb. is készítettek a farmerszövetből. Ma a szabadidő-ruházat és a hétköznapi viselet szerves részét képezi.
A napjainkig fennmaradt legrégebbi Levi’s farmernadrág az 1880-as években készült, és 1998-ban egy ásatásnál került elő Nevadában.

Kérdések:
Hány nyelven hívják farmernak a farmert?
Milyen anyagból készülnek a farmernadrágok?
Hogyan készül a sávolykötésű szövet?
Milyen célt szolgált eredetileg a farmernadrág?
Mit készítenek a nadrágon kívül farmerszövetből?
Hol találták a máig fennmaradt legrégebbi farmert?
Milyen márkájú a jelenleg ismert legrégebbi farmernadrág?
Mi a sávoly?
Mióta számít divatcikknek a farmer?
Ünnepi viselet-e a farmernadrág?
Hogy mondják franciául a farmert?
Hány féle színben gyártanak farmert?
Mi a denim?
Mikor készült az első farmernadrág?
qgen: title: Farmernadrág context: A ma farmernadrág néven ismert ruhadarabot eredeti formájában egy favágó megrendelésére Jacob Davis szabómester készítette 1870-ben, aki az ehhez szükséges erős pamutszövetet Levi Strauss San Franciscó-i méteráru-kereskedőtől vásárolta meg. Annak érdekében, hogy a rávarrott zsebek minél erősebben tartsanak, Davis a sarkaikat szegecsekkel erősítette meg. A nadrágnak a munkások körében olyan nagy sikere volt, hogy egyre több megrendelést kapott rá. Készítésükhöz fehér vitorlavászon-szövetet és kék színű erős vásznat használt, ezeket mindig Strausstól szerezte be. A sikeren felbuzdulva Davis San Franciscóba költözött, társult Strauss-szal és 1873-ban szabadalmaztatták a nadrág kialakítását, különös tekintettel a zsebek szegecses megerősítésére. A kereslet főleg a kék nadrágok iránt mutatkozott, így ez terjedt el „Levi’s” néven (magyarul: Levié, Levi terméke, kiejtése helyesen: [ˈlivaɪz]). Kezdetben Straussék Európából vásárolták a szövetet, később egy amerikai gyár, az Amoskeag volt az állandó szállítójuk.

Kérdések:
Kik nyújtottak be szabadalmat a farmernadrágra?
Milyen színű farmernadrágok voltak a legkeresettebbek?
Mit gyártott az Amoskeag?
Mikor szabadalmaztatták a farmer zsebeinek szegecses megerősítését?
Ki rendelte meg az első farmernadrágot?
Ki varrta az első farmernadrágot?
Miből készült az első farmer?
Ki volt Levi Strauss?
Hol élt eredetileg Davis, az első farmer készítője?
Léteztek a 19. században fehér farmernadrágok?
Mire szolgálnak a szegecsek a farmerokon?
Hány szegecset használnak fel egy farmernadrághoz?
Hány zsebe van egy farmernadrágnak?
qgen: title: Farmernadrág context: A nadrágok később „denim”-nek nevezett anyagát már a 16. században is ismerték Európában. Franciaországban, Nîmes városában „serge de Nîmes” (ejtsd: szerzs dö nim) néven gyártották és Angliában is ismert volt ezen a néven. Minden bizonnyal ebből ered a nadrághoz használt szövet elnevezése. Ez eredetileg nyersfehér fonalakból készült sűrű szövésű, sávolykötésű szövet volt, amit utólag színeztek. A Levi Strauss által kezdetben használt denim barna színű volt, csak később tért át a kékre.
Egy másik szövet, amit Levi Strauss a nadrágokhoz használt, az olaszországi Chieriben készült és a genovai (angolosan: Genoa [dʒɛːnoa]) kikötőben tették hajóra, hogy Amerikába szállítsák. A feltételezések szerint e kikötőváros nevének eltorzult formája a „jean” [dʒiːn].
A denimből erősebb, tartósabb, az egyszínű jeanből olcsóbb munkaruhákat készítettek. Később a jean vesztett népszerűségéből, de neve átszállt a kék denimből készült termékekre is („blue jeans” [blu: dʒiːnz], azaz kék jeans) formában.

Kérdések:
Mit neveznek denimnek?
Honnan kapta a nevét a denim?
Mit jelent a "serge" szó?
Miből készül a denim?
Mivel színezik kékre a denimet?
Milyen színű a nyers denim?
Mikor tért át Strauss a kék színű denimre?
Milyen kifejezés eltorzult formája a jean szó?
Melyik a tartósabb anyag: a denim vagy a jean?
Miből készül a denimhez használt fonal?
Miért vesztett népszerűségéből a jean?
Miből készül a blue jeans?
qgen: title: Farmernadrág context: Az 1950-es években az amerikai tinédzserek és fiatal felnőttek kedvelt viseletévé vált, amivel a megszokott formális öltözködéssel szembeni ellenállásukat, a szabályok elleni lázadásukat akarták kifejezni, oly mértékben kiváltva ezzel az idősebb generáció ellenszenvét, hogy sok színházba, elegáns étterembe be se engedték a farmernadrágot viselő személyeket. Hordták tiltakozásul a fajüldözés ellen, volt a szegények és gazdagok közti ellentét, aztán a vietnámi háborúval való szembefordulás jelképe is; végül a fiatalok körében hódító új zenei irányzat: a rock szimbólumává vált. James Dean, Marlon Brando és Elvis Presley megjelenései farmernadrágban egyaránt népszerűsítette ezt a ruhadarabot. A hippik farmernadrágjaikat saját készítésű virágmintákkal, békejelekkel díszítették. Az 1960-as évek végére azonban már elfogadottabbá vált ez a viselet, Európába is eljutott és hamar nagyon népszerűvé vált. Az 1970-es évekre már széles körben elterjedt, mint szabadidő-öltözet. Az 1980–90-es években fedezték fel a divattervezők is és jelent meg a denim, mint alapanyag Calvin Klein, Giorgio Armani, Versace és mások kollekciójában.

Kérdések:
Mit fejeztek ki az amerikai fiatalok a farmerviseléssel?
Milyen hatással volt az amerikai fiatalok farmerviselése az idősebb generációkra?
Melyik zenei irányzat jelképe lett a farmer?
Hordott-e Elvis farmert?
Ki a hippik?
Mivel díszítették a hippik a farmerjukat?
A fajüldözést támogatók vagy ellenzők hordtak farmert?
Mikor jutott el a farmer Európába?
Milyen célból hordták a farmert az 1970-es években?
Ki volt Giorgio Armani?
Mit készített Calvin Klein denimből?
qgen: title: Farmernadrág context: Mára a farmernadrág teljesen elfogadott viseletté vált, de jelentős mértékben át is alakult. Mind anyagában, mind formai kivitelezésében sokféle változatával találkozunk, ma már messze nem csak a hagyományos farmerszövetből készül, hanem annak korszerűsített változataiból is (pl. elasztánfonallal vagy nagy rugalmasságú, terjedelmesített poliamidfonallal rugalmassá tett változatban), és nem is mindig a klasszikus kék színben. Viselik nők, férfiak és gyermekek, minden korosztály. Bár a Levi Strauss és a Lee cég ma is létezik, és termékeik nagyon kedveltek is, rajtuk kívül még igen sok cég gyárt farmernadrágot és farmerszövetből készült egyéb termékeket. A farmernadrágok hallatlan népszerűsége vezetett oda, hogy nagyon sok ruhagyár kezdett foglalkozni ezzel a termékkel, kialakítva saját fazon-specialitásaikat. Nem egy közülük világmárkává nőtte ki magát (Diesel, Lee Cooper, Levi's, Mustang, Wrangler stb.) és szinte státuszszimbólum volt (sőt a fiatalok körében sokszor még ma is az) kifejezetten ezek „farmerjeit” keresni és hordani.

Kérdések:
Mi a farmer klasszikus színe?
Hány cég készít farmert?
Melyik korosztályra jellemző a farmerviselés?
Miből készülnek ma a farmernadrágok?
Mitől lesz rugalmasabb a farmeranyag?
Melyik a régebbi cég, a Levi Strauss vagy a Lee?
Mi a Wrangler fazonspecialitása?
Miért váltak státuszszimbólummá bizonyos farmerok?
Világmárka-e a Mustang?
qgen: title: Farmernadrág context: A legújabb fejlesztések közé tartozik az a farmernadrág, amelynek nyersanyag-összetétele 96% pamut és 4% Dyneema®. Ez az utóbbi szálasanyag nagyon nagy molekulasúlyú polietilénből áll, és rendkívül erős. Ennek következtében az így készült farmerszövet nagyon nagy teherbírású és kopásállóságú, ami alkalmassá teszi például motorosok sportruházatainak készítésére.
Napjainkban a világon évente mintegy két és fél milliárd méter farmeranyagot dolgoznak fel. A legnagyobb gyártó kapacitás Kínában van (mintegy 6000 gyártó cég), a kínai farmerruházat exportja meghaladja a világ össztermelésének 50%-át. Az Európai Unió a legtöbb farmernadrágot Indiából, Bangladesből és Törökországból importálja, 2003-ban ezek összmennyisége 94 millió darab volt.

Kérdések:
Milyen tulajdonsága van a Dyneema® anyagnak?
Miből készül a Dyneema®?
Igaz-e, hogy a legtöbb farmerruházat Kínából származik?
Hamar kopik a Dyneema® felhasználásával készülő farmeranyag?
Mennyi farmeranyagot gyártanak a világon egy év alatt?
Hány cég gyárt Kínában farmert?
Hány farmernadrágot adtak el az EU-ban 2003-ban?
Honnan kerül a legtöbb farmernadrág az EU-ba?
Bangladesből és Törökországból érkezik több farmer az Európai Unióba?
qgen: title: Farmernadrág context: A Consumer Research & Testing kutatása szerint farmernadrágok előállítása során a dolgozókat – az elégtelen munkavédelmi körülmények és a helyenként alkalmazott veszélyes technológiák miatt – sok egészségkárosító hatás éri. Egyes cégek farmer termékeiben a megengedettnél több vegyszer (réz, kisebb mértékben nehézfémek) marad, mikor az üzletek polcaira kerül. A felmérés rámutatott a farmernadrágok gyártásából következő környezetterhelésre is, ilyen például a gyapot termesztése során felhasznált víz és vegyszerek, illetve a szállításhoz felhasznált energia. Mindezen veszélyek ellen biztonságot nyújt, ha a farmerszövetet olyan gyártótól vásárolják, amely azt az egészségre káros anyagoktól való mentesség tanúsítására arra illetékes vizsgáló intézettel megvizsgáltatta. A farmerszövetben esetleg bennmaradt káros anyagok viszont – hosszabb idő alatt – a ruhadarab viselőjére is veszélyesek lehetnek, ezért előnyös olyan terméket vásárolni, amelyen egy ilyen tanúsító címke fellelhető (pl. OEKO-TEX).

Kérdések:
Mit tanúsít az OEKO-TEX címke?
Mi terheli meg a környezetet a farmernadrágok gyártása során?
Mennyi vizet használnak a gyapot termesztéséhez?
Mikor használnak gyapotot a farmerek készítése során?
Milyen vegyszerek maradhatnak a farmertermékekben?
Mi miatt károsodhat a farmert gyártó dolgozók egészsége?
qgen: title: Farmernadrág context: A farmernadrágok konfekcionálása (szabása és varrása) lényegében a szokásos konfekcionálási műveletekkel történik. Vannak azonban a farmernadrágokon speciális – a szokványos nadrágoktól eltérő – megoldások, amelyekhez a varrógépgyárak célgépeket fejlesztettek ki. Egy farmernadrág alkatrészeinek egy részét – sok esetben automata gépeken – előre elkészítik (pl. a különböző zsebeket, az övtartókat, derékpántot). Korszerű nagyüzemi konfekcionálási technológia és munkaszervezés mellett egy nadrág varrása átlagosan kb. 13 perc munkaidőt (ún. normaidőt) igényel.
A konfekcionálást enzimes mosás követi. Ennek célja, hogy a nadrág anyagát puhítsa, fogását kellemesebbé tegye, színét kissé világosítsa és optikailag kiemelje a jellegzetes varratokat.
Gyakori eljárás, hogy a kőmosást is a már készre konfekcionált nadrágokon végzik el. Erre a célra speciális mosógépeket fejlesztettek ki, amelyekbe itt is horzsakő-darabokat raknak és amelyekben egyszerre akár 140 nadrág is kezelhető.

Kérdések:
Mi a konfekcionálás?
Mennyi idő alatt lehet átlagosan megvarrni egy farmernadrágot?
Milyen célgépek könnyítik meg a farmergyártást?
Mi puhítja a farmer anyagát?
Mi történik a farmer színével az enzimes mosás során?
Milyen enzimeket használnak a farmergyártásban?
Mi a célja a kőmosásnak?
Milyen kővel történik a kőmosás?
Hány nadrág fér egy speciális kőmosógépbe?
qgen: title: Farmernadrág context: Ha a nadrágot már új korában teljesen elhasználódottnak, rongyosnak akarják láttatni - mint ahogy ezt a divat sok esetben igényli -, különlegesen drasztikus kezeléseknek vetik alá: az eredeti szín vegyszeres fakításának, gyűrésnek, erőteljes fémtűs kefélésnek, csiszolópapírral történő dörzsölésnek, homok ráfúvásának stb. Vannak nadrágok, amelyeket előre megszaggatnak. Mindezek a műveletek természetesen jelentős munkaráfordítással járnak, időszükségletük többszörösen meghaladja a tisztán varrási munka normaidejét, így természetesen erőteljesen megemelik a késztermék árát is.

Kérdések:
Miért akarják rongyosnak láttatni az új farmert?
Drágábbak-e a rongyosnak látszó új farmerek?
Milyen különleges kezeléseknek vetik alá a farmert, hogy elhasználódottnak látszódjon?
Mivel dörzsölik a farmerokat, hogy elhasználódottabbnak látszódjanak?
Mivel szaggatják a farmernadrágokat?
qgen: title: Farmernadrág context: Említésre méltó, hogy a Pamuttextilművek székesfehérvári gyára (a későbbi Alba Color) az 1980-as évek végén egy ún. „márványmosási” eljárást fejlesztett ki és szabadalmaztatott a farmerszövetek kikészítésére. Ugyanitt egy lézertechnikával működő berendezéssel mintákat tudtak a farmerszövetre „égetni”.
A Május 1 Ruhagyár 1977-ben a Levi Strauss céggel kötött kooperációs szerződést eredeti farmernadrágok gyártására. A gyártás a vállalat Marcaliban létesített gyárában folyt és ott évente mintegy 800 ezer Levi’s farmernadrágot gyártottak, aminek mintegy egyharmadát belföldön értékesítették. A Levi Strauss cég később, 1989-ben Kiskunhalasra, a volt Halasi Kötöttárugyár egyik épületébe költöztette farmernadrág-gyártó üzemét és a marcali üzemet a német Mustang Jeans farmergyártó cég vette át. Itt 2008 márciusáig folyt ez a munka, ekkor a Mustang megszüntette a magyarországi gyártást és az üzemépületet eladta a Videotonnak.

Kérdések:
Milyen eljárást szabadalmaztatott a Pamuttextilművek?
Miért szüntette meg a Mustang a farmergyártást Magyarországon?
Mikor fejezte be a magyarországi gyártást a Mustang?
Hogyan történt a farmerek "márványmosása"?
Mikor kezdtek Magyarországon Levi's farmereket készíteni?
Melyik üzemet vette meg a Videoton a Mustangtól?
Hány Levi's farmer készült Marcaliban?
Jutott-e a magyar piacra a Marcaliban készült Levi'sekből?
Van-e jelenleg farmergyártás Magyarországon?
qgen: title: Farmernadrág context: A kiskunhalasi gyár csak egyike volt a Levi Strauss gyárainak, ezen kívül Lengyelországban, Törökországban, Dél-Afrikában és a Fülöp-szigeteken voltak termelő üzemei. Az USA-ban az 1990-es évtized végén zárta be a gyárát, 2008-ban a Fülöp-szigeteken is megszüntette a gyártást, 2009-ben tehát csak Magyarországon, Lengyelországban, Törökországban és Dél-Afrikában készültek Levi's farmerek. A kiskunhalasi Levi Strauss Magyarország Kft.-nél a gyár virágkorában mintegy 1500-an dolgoztak és évente 2‑2,5 millió darab farmernadrágot állítottak elő, ami az európai termelés (ami a világtermelésnek kb. felét tette ki) 10–15%-át jelentette. 2009-re azonban a Levi Strauss úgy ítélte meg, hogy ‑ részben a nagyon erős konkurencia következtében is ‑ termelését csökkentenie kell, mert a világban túltermelés van a farmernadrágok terén. Ezért úgy döntött, hogy magyarországi gyárát bezárja, mert épp az itt termelt mennyiség az, amennyivel kapacitását le kell építenie. Ennek folytán Kiskunhalason 2009 júniusában sajnos megszűnt ez a nagyon korszerű gépekkel felszerelt, kitűnően szervezett, igen sokféle farmernadrág-típust előállító gyár.

Kérdések:
Hányféle farmernadrágot gyártottak Kiskunhalason?
Mikor szűntette meg a Levi Strauss a farmergyártást az USA-ban?
Hány farmer készült Kiskunhalason a gyár virágkorában?
Mikor zárta be a magyar gyárát a Levi's?
Hol volt a Levi's amerikai gyára?
qgen: title: Farmernadrág context: A klasszikus farmernadrág hasítéka fémgombokkal záródott, ezt sok esetben ma is megtartják, de elterjedten használják a cipzáras záródást is.
Amíg a farmernadrágokat nem kezdték el a gyártási folyamatba beépítve mosni, azok kemények, merevek voltak. Ezen a (főleg fiatal) vásárlók úgy segítettek, hogy az új nadrágban beleültek egy kád vízbe, majd onnan kiszállva hagyták magukon megszáradni a nadrágot, amely a vizes áztatástól megpuhult és egyúttal felvette viselőjének formáját, így kényelmesebbé vált a viselése.
Változatok a farmer öltözékre

Kérdések:
Mivel záródnak a farmernadrágok?
Mivel záródik a klasszikus farmer?
Eredetileg mitől merevek a farmernadrágok?
Hogyan puhították a vásárlók az új farmerjukat?
Mi történik a farmerral vizes áztatás hatására?
qgen: title: Farmernadrág context: Az angol beat-együttes, a The Swinging Blue Jeans a farmernadrágról kapta a nevét. Több dalszerzőt is megihletett a ruhadarab, az amerikai kultúra részévé váló farmer a popzene elengedhetetlen eleme lett. Énekelt róla Madonna, Janis Joplin, Billy Joel, Bruce Springsteen és Jon Bon Jovi is. Magyarországon Somló Tamás és Laux József „Kék farmer” és Delhusa Gjon „Mindenem a farmerem” címmel írt róla dalt. De valószínűleg még híresebb-hírhedtebb a Skorpió együttes „A folyóparton ülve” című számának ez a sora (Papp Tamástól): „Farmergatyám vége belelóg a vízbe.”

Kérdések:
Melyik együttes énekelte, hogy "Farmergatyám vége belelóg a vízbe"?
A Skorpió együttes melyik számában énekelnek farmerről?
Ki írta a "Mindenem a farmerem" című dalt?
Létezik-e olyan együttes, amelyik a farmerről kapta a nevét?
Szerette-e Madonna a farmert?
Mit énekelt a farmerről Jon Bon Jovi?
qgen: title: Fehér cápa context: A Föld összes óceánjában megtalálható, és elsősorban a part menti részeket kedveli. Főleg a méretéről híres. A fajon belül, a nemek között jelentős nemi kétalakúság van; a legnagyobbak egyes kifejlett nőstények, amelyek elérhetik a 610 centiméteres hosszúságot és az 1905–2268 kilogrammos testtömeget. Azonban az átlagos fehér cápa ennél kisebb, a hím általában 335–396 cm, míg a nőstény 457–488 cm. Egy 2014-ben végzett kutatás szerint élettartama akár 70 év is lehet; ez jóval több, mint azt korábban gondolták. Ezzel az élettartammal a legidősebb kort megélő porcos halnak lehet tekinteni. Ugyanebből a kutatásból kiderült az is, hogy a hím körülbelül 26, míg a nőstény 33 évesen válik ivaréretté. Nagy mérete ellenére viszonylag gyors, hiszen rövid távon akár 56 km/h sebességgel is tud úszni.

Kérdések:
Hol élnek fehér cápák?
Mekkorák a fehér cápák?
Milyen méretei vannak egy átlagos fehér cápának?
A fehér cápáknál a hím vagy a nőstény nagyobb?
Hány méter lehet egy kifejlett, nagy méretű nőstény fehér cápa?
Hány tonnát nyomhat egy kifejlett nőstény fehér cápa?
A fehér cápák hány évig élnek?
A nőstény fehér cápák hány évesen válnak ivaréretté?
Mikor lesz ivarérett egy hím fehér cápa?
Milyen gyorsan úszik a fehér cápa?
Mik a természetes ellenségei a fehér cápának?
qgen: title: Fehér cápa context: A fehér cápát először 1758-ban Carl von Linné svéd természettudós, orvos és botanikus írta le, illetve nevezte meg. Leírását a „Systema Naturae” Q29270 című enciklopédiájába foglalta bele. A porcos halat Squalus carcharias-ként ismertette meg a nagyvilággal. 1833-ban Sir Andrew Smith skót sebész, felfedező és zoológus, megalkotta e cápafaj mai tudományos nemi szintű nevét, a Carcharodon-t; ezt azután 1873-ban meg is erősítették. A mai tudományos neve e két híres biológus taxonjainak összevonásából született meg. A Carcharodon, összetett szó, mely a görög nyelvből ered: karcharos = „éles” vagy „fűrészes”, míg odous = „fog”.

Kérdések:
Ki írta le elsőként a fehér cápát?
Milyen származású volt Carl von Linné természettudós?
Milyen néven említette a fehér cápát Carl von Linné 1758-ban?
Mikor alkotta meg a Carchadon nevet Sir Andrew Smith?
Mi az a taxon?
Mit jelent a Carcharodon szó?
A Carcharodon szó milyen eredetű?
Mit jelent a görög odous szó?
qgen: title: Fehér cápa context: Ennek a porcos halnak nagy, tompa, kúp alakú orra van, és a szemei feltűnően feketék. A farokúszójának a felső és az alsó nyúlványa majdnem ugyanolyan méretű; ez jellemző a többi heringcápafélére is. Egyértelműen felismerhető arányos testéről, magas elülső hátúszójáról és nagy, holdsarló alakú farokúszójáról; a második hátúszója kicsi és a faroktő közelében helyezkedik el. Háti része sötétebb színű, általában barnás vagy kékes árnyalatú, míg alsó, hasi része fehér, innen kapta nevét. Ezek a tónusok kiválóan segítik a cápát, hogy mind a víz felszíne felől, mind a fenék felől bele tudjon olvadni környezetébe. Mellúszóinak a hátsó tövében fekete foltok láthatók; a végüknek alsó fele szintén fekete színű. Az akár 6,4 centiméter hosszúra megnövő, háromszögletű fogainak szegélye csipkézett, ezért rendkívül jól meg tudják ragadni és aprítani a zsákmányt.

Kérdések:
Hogy néz ki a fehér cápa?
Milyen színű a fehér cápa szeme?
Mi jellemző a heringcápafélék farokúszójára?
A fehér cápa a heringcápafélék közé tartozik?
Honnan lehet felismerni a fehér cápát?
A fehér cápa farokúszója milyen alakú?
Milyen színű a fehér cápa?
A fehér cápa miről kapta a nevét?
A fehér cápa mindenhol fehér színű?
Milyen színű a fehér cápa háta?
Hogyan segíti a fehér cápát a színe a rejtőzésben?
Mekkora fogai vannak a fehér cápának?
qgen: title: Fehér cápa context: Mint mindegyik cápaféle, a fehér cápa is képes pótolni elvesztett vagy letört fogait, amelyek a szalagfűrész elve szerint képződnek és helyezkednek el az állkapocsban, amíg szükség nem lesz rájuk a pótláshoz (ez az úgynevezett „revolverfogsor”). Amikor a cápa elveszíti egy fogát, rövid idő alatt újabb nő ki helyette. Mikor ráharap valamire, akkor a fejével heves oldalmozgásokat végez, így kiszakít zsákmányából egy darabot. Bőre sok ezer apró, éles fogaspikkelyel fedett, ami előre simítva a dörzspapírhoz hasonló, viszont fordítva, elölről hátra simítva bársonyos tapintású. Mindegyik pikkelykének három éles oldala van, és ezek fedik egymást.

Kérdések:
Mit nevezünk revolverfogsornak?
A fehér cápa képes újranöveszteni az elveszített fogait?
Hány foga van a fehér cápának?
Miért rángatja a fejét a fehér cápa, ha ráharap valamire?
Milyen a fehér cápa bőre?
Vannak pikkelyei a fehér cápának?
Milyen érzés fehér cápát simogatni?
qgen: title: Fehér cápa context: 2007-ben, az ausztráliai Sydney székhelyű Új-Dél-Wales Egyetem (angolul University of New South Wales (wd)) kutatói komputertomográfia alá vették egy fehér cápa koponyáját, és számítógépes programok és modellek segítségével megpróbálták meghatározni a szóban forgó porcos hal maximális harapásának erősségét. Ez a kutatás a cápa táplálkozási szokásait, harapáserősségét és a koponya működését vizsgálta. 2008-ban a Stephen Wroe által vezetett tudóscsapat kutatása azt állapította meg, hogy egy 3324 kilogrammos példánynak – a legnagyobb feltételezett fehér cápának – körülbelül 18 216 newton erejű lehet a harapása.

Kérdések:
Mekkorát tud harapni a fehér cápa?
Melyik egyetem vizsgálta 2007-ben a fehér cápa harapásának erősségét?
Melyik országban van az Új-Dél-Wales Egyetem?
Milyen fehér cápákkal kapcsolatos kutatás zajlott 2007-ben az Új-Dél-Wales Egyetemen?
Ki vezette az Új-Dél-Wales Egyetem 2007-ben folytatott, fehér cápákkal kapcsolatos kutatását?
Milyen megállapításra jutott a Stephen Wroe vezette tudóscsapat a fehér cápák harapásával kapcsolatban?
qgen: title: Fehér cápa context: Szaporodásáról keveset lehet tudni. Amint fentebb olvasható, meglehet, hogy a párosodások az elhullott bálnák közelében létrejött nagy lakomák alkalmával történnek meg. Korábban úgy vélték, hogy az ivarérettséget körülbelül 15 éves korukban érik el, de manapság tudják, hogy ez jóval később következik be; a hímnél 26, míg a nősténynél 33 évesen. Szintén korábban úgy vélték, hogy legfeljebb valamivel több mint 30 évig élnek, azonban az újabb kutatások szerint – melyeket a Woods Hole Óceanográfiai Intézet (angolul Woods Hole Oceanographic Institution (wd)) végzett – akár 70 évig is élhetnek. A csigolya növekedési gyűrűinek számlálása szerint a hím legfeljebb 73, míg a nőstény legfeljebb 40 évig él. Mivel a fehér cápa igen lassan nő, későn éri el az ivarérettséget és kevés utódnak ad életet, ezért a túlhalászás és a környezeti változások igen erősen érintik.

Kérdések:
Hogyan szaporodnak a fehér cápák?
A fehér cápa mikor válik ivaréretté?
A fehér cápák hány évig élnek?
Melyik tudományos intézet végzett kutatásokat a fehér cápák élettartamára vonatkozóan?
Mi az angol neve a Woods Hole Óceanográfiai Intézetnek?
Miért jelent komoly veszélyt a fehér cápákra nézve a túlhalászás?
Hány utódnak ad életet egyszerre egy fehér cápa?
qgen: title: Fehér cápa context: A párzási szokásairól a tudomány szinte semmit sem tud. Fehér cápa ellését soha nem látta még ember, azonban vemhes példányokat vizsgáltak már kutatók. A hímnek, mint a legtöbb cápafajnak, két nemi szerve van, de csak egyet tud használni egy időben. Mint családjának többi tagja, a fehér cápa is ál-elevenszülő, vagyis utódai a méhében kelnek ki, ezután pedig tojásevőkké válnak, azaz az anyaállat méhében levő kis cápák felfalják kevésbé fejlett testvéreiket és a meg nem termékenyített petéket. A vemhesség első felében az anyaállat rengeteg kis, meg nem termékenyített petét termel, amelyeket a méhébe juttat.
A vemhesség 9–10 hónapig tart, és 2–6 ivadékot hoznak világra. A vemhesség első hónapjában a kölyköknek már jól kifejlett állkapcsaik vannak. Az ellések többsége tavasszal és nyáron történik. Az észak-csendes-óceáni állományok feltételezhetően a Kaliforniai-öbölben szaporodnak; ezt alátámasztják a halászok beszámolói, akik azt állítják, hogy ilyen cápák kerültek a hálóikba, továbbá fehér cápa fogak találhatók a szemétlerakóiknál.

Kérdések:
Miért tudunk olyan keveset a fehér cápa párzási szokásairól?
A hím fehér cápáknak hány nemi szervük van?
Miért van két nemi szerve a hím fehér cápáknak?
A fehér cápa elevenszülő?
Mit jelent, hogy a fehér cápa ál-elevenszülő?
Mivel táplálkoznak a kis fehér cápák, amíg az anyjuk méhében vannak?
Meddig tart a fehér cápa vemhessége?
Hány kis fehér cápa születik egyszerre?
A fehér cápa mikor szokott elleni?
Hol szaporodnak az észak-csendes-óceáni fehér cápák?
Mi bizonyítja, hogy az Észak-Csendes-óceánon élő fehér cápák a Kaliforniai-öbölbe járnak szaporodni?
Hol szaporodnak az Atlanti-óceánban élő fehér cápák?
Mi az oka annak, hogy fehér cápa ellését még nem látta ember?
qgen: title: Fehér cápa context: 2013-ban a fehér cápát feltették a Kaliforniai Veszélyeztetett fajok Határozatának (California's Endangered Species Act) listájára. A kutatók adatai szerint az Észak-Csendes-óceán-i állomány kevesebb mint 340 példányból áll. A kutatások bebizonyították, hogy genetikai különbségek vannak ezek a példányok és a világ más fehér cápái között, mint például az afrikai, ausztráliai vagy éppen az atlanti-óceáni állományok példányai között.
Egy 2014-es kutatás szerint a kaliforniai állományt körülbelül 2400 egyedre becsülték. 2015-ben Massachusetts állam betiltotta – különleges engedélyek hiányában – a fehér cápa halászatát, a ketrecmerüléseket, a hajókkal vontatott csalikat és a hajókhoz való odacsalogatásokat feldarabolt állatok által. Mindezek ugyanis megzavarhatják a fehér cápa vándorlásait. Ez a határozat egyaránt védelmezi a cápát és az embert is.

Kérdések:
A fehér cápa mikor lett veszélyeztetett faj Kaliforniában?
Hány fehér cápa él az Észak-Csendes-óceánban?
Milyen genetikai különbségek vannak a különböző óceánokban élő fehér cápák között?
Élnek fehér cápák Ausztrália közelében?
Hány fehér cápa élt Kaliforniánál 2014-ben?
Melyik állam tiltotta be a fehér cápa halászatát 2015-ben?
Milyen rendeletet hozott Massachusetts állam 2015-ben a fehér cápák védelmére?
Miért nem szabad hajókhoz csalogatni a fehér cápát?